CELEX: 62007CA0204
Language: ro
Date: 2008-07-25 00:00:00
Title: Cauza C-204/07 P: Hotărârea Curții (Camera a treia) din 25 iulie 2008 — C.A.S. SpA/Comisia Comunităților Europene (Recurs — Acordul de asociere CEE-Turcia — Regulamentul (CEE) nr. 2913/92 — Articolul 239 — Codul vamal comunitar — Rambursarea și remiterea drepturilor de import — Concentrat din sucuri de fructe care provine din Turcia — Certificate de circulație — Falsificare — Situație specială)

13.9.2008   
            
            
               RO
            
            
               Jurnalul Oficial al Uniunii Europene
            
            
               C 236/3
            
         Hotărârea Curții (Camera a treia) din 25 iulie 2008 — C.A.S. SpA/Comisia Comunităților Europene
   (Cauza C-204/07 P) (1)
   
   (Recurs - Acordul de asociere CEE-Turcia - Regulamentul (CEE) nr. 2913/92 - Articolul 239 - Codul vamal comunitar - Rambursarea și remiterea drepturilor de import - Concentrat din sucuri de fructe care provine din Turcia - Certificate de circulație - Falsificare - Situație specială)
   (2008/C 236/04)
   Limba de procedură: germana
   Părțile
   
      Recurentă: C.A.S. SpA (reprezentant: D. Ehle, Rechtsanwalt)
   
      Cealaltă parte în proces: Comisia Comunităților Europene (reprezentanți: M. Patakia și S. Schønberg, agenți, M. Núñez-Müller, Rechtsanwalt)
   Obiectul
   Recurs declarat împotriva Hotărârii Tribunalului de Primă Instanță (Camera a cincea) din 6 februarie 2007, C.A.S./Comisia (T-23/03), prin care Tribunalul a respins acțiunea având ca obiect anularea în parte a Deciziei REC 10/01 a Comisiei din 18 octombrie 2002 privind o cerere de remitere de drepturi de import recuperate ulterior cu privire la concentrate din sucuri de fructe provenind din Turcia importate prin intermediul unor certificate de origine care s-au dovedit a fi false cu ocazia unui control ulterior — Neîndeplinire de obligații și erori comise de către autoritățile turcești și de către Comisie care pot fi de natură să creeze o situație specială în sensul articolului 239 din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, p. 1, Ediție specială, 02/vol. 5, p. 58) — Împărțirea sarcinii probei în ceea ce privește existența unei situații speciale — Calificarea juridică a documentelor și a faptelor
   Dispozitivul
   
               1)
            
            
               Anulează Hotărârea Tribunalului de Primă Instanță al Comunităților Europene din 6 februarie 2007, CAS/Comisia (T-23/03).
            
         
               2)
            
            
               Anulează articolul 2 din Decizia Comisiei din 18 octombrie 2002 (REC 10/01).
            
         
               3)
            
            
               Obligă Comisia Comunităților Europene la plata cheltuielilor de judecată efectuate la cele două instanțe.
            
         
      (1)  JO C 140, 23.6.2007.